# Møtereferat

|  |  |
| --- | --- |
| **Til stede:** | Frank Haga, Guro Herje Haga, Rebecca Midthus, Monica Lunde, Mathias Fauske, Torill Hansen, Erik Logstein og Arild Johnsen |
| **Forfall:** |  |
| **Møtegruppe:** | Driftsstyret på Klemetsrud skole |
| **Møtested:** | Klemetsrud skole - personalrommet |
| **Møtetid:** | Onsdag 9. januar 2019 kl. 17.30 |
| **Referent:** | Arild Johnsen |
| **Telefon:** | 90293177 |
| **Neste møte:** | Onsdag 20. mars kl. 18.00 |

|  |
| --- |
| **Referat fra møte i Klemetsrud skoles driftsstyre** |

|  |  |
| --- | --- |
| Sak 1/2019 | **Konstituering**   * Det ble valgt ny driftsstyreleder og ny nestleder. Guro Herje Haga er Klemetsrud skoles nye DS-leder. Erik Logstein er nestleder. Begge ble valgt ved akklamasjon. * Tidligere DS-leder Frank Haga innledet med å snakke litt om konstituering og driftsstyrearbeid. Konstituering skal egentlig foregå hvert år, selv når det ikke er snakk om endringer i driftsstyrets sammensetning. Det anbefales også at møtet i januar også inneholder noe generell informasjon om hva driftsstyrearbeid innebærer. Det anbefales at det utarbeides et årshjul med oversikt over hvilke saker som det er viktig at tas opp i løpet av de seks DS-møtene vi har i løpet av et år. I tillegg er det viktig at driftsstyret med jevne mellomrom evaluerer seg selv. Dette kan gjøres i det siste møtet før sommeren. |
| Sak 2/2019 | **Godkjenning av referat fra driftsstyrets møte 14. november 2019**   * Møtereferat fra 14. november ble godkjent. |
| Sak 3/2019 | **Godkjenning av innkalling og saksliste**   * Innkalling og saksliste ble godkjent. * Under punktet som handlet om strategisk plan ble det pekt på at det er viktig at alle saksdokumenter sendes ut til driftsstyret sammen med innkallingen. Dette vil bli gjort fremover. * Under punktene strategisk plan og budsjett snakket vi om at januarmøtet i driftsstyret kan legges enda litt nærmere dato for innsending av de ulike dokumentene. Dette vil gi skolen enda litt tid til å arbeide godt med å formulere tiltak og aktiviteter i strategisk plan, og kunne legge budsjett ut ifra driftsrapporter for foregående budsjettår som er mest mulig oppdaterte |
| Sak 4/2019 | **Rektor orienterer**   * Status rundt trådløst nett og intercom: Det blir opplæringsmøte for skolens administrasjon, vaktmester og IKT-ansvarlig tirsdag 15. januar kl. 12 * Status rehabilitering og utbygging: Her er det ingen ny informasjon siden sist. Driftsstyret ber rektor sende en e-post til Utdanningsetaten og be om litt oppdatert informasjon om fremdriften * Lekeplassen: Vi kom inn på at skolegården vår, etter at lekeapparater i nedre skolegård ble fjernet, nesten ikke har noen lekeapparater igjen. Rektor gjør en henvendelse til Utdanningsetatens avdeling for skoleanlegg og beskriver situasjonen. Undervisningsbygg sier at skolen i utgangspunktet må erstatte lekeapparatene selv. Vi bør også undersøke muligheter for å søke andre instanser om økonomisk støtte til lekeapparater. * Websak: I disse dager innføres det et nytt post- og arkiveringssystem i Osloskolen. Oppstart for skolegruppe A og Klemetsrud skole er 10. januar * Utlysning av stilling som assisterende rektor: Søknadsfristen går ut 11. januar. Det har kommet inn noen godt kvalifiserte søkere. |
| Sak 5/2019 | **Orientering fra AKS**   * AKS har fått fiber og trådløst internett * Taket er nesten ferdig * Vinduer skal skiftes * Elevtallet er stabilt |
| Sak 6/2019 | **Strategisk plan for 2019**   * Ulike dokumenter knyttet til strategisk plan for 2019 ble gjennomgått, kommentert og godkjent for innsending * Risikovurdering: Vi drøftet og kommenterte det utvalg av risikovurderinger som har blitt gjort som utgangspunkt for mål, tiltak og aktiviteter i den nye planen * Oppsummeringsteksten i strategisk plan: Her kom det innspill på små endringer. I avsnittet som handler om hvilke utfordringer skolen har bør det komme med noe om utfordringer knyttet til skolemiljø * Fra nå av blir strategisk plan et fast punkt på DS-møtene. Vi følger med på hvordan det går med ulike tiltak og aktiviteter. Elevene bør også involveres i oppfølgingen av strategisk plan. Dette kan gjøres på en elevvennlig måte i elevrådet |
| Sak 7/2019 | **Budsjett 2019**   * Utkast til budsjett for skole og AKS ble gjennomgått, kommentert og godkjent for innsending når innspill til endringer er innarbeidet (se nedenfor) * Det ble oppdaget at posten som handler om utgifter til EFT ikke var med i budsjettene. Dette vil bli innarbeidet. I e-posten rektor sender ut med referat fra møtet og de ferdige dokumentene (strategisk plan og budsjett) beskrives det hvilke poster i budsjettene til skole og AKS som er justert for å få inn kostnader til EFT |
| Sak 8/2019 | **Eventuelt**   * Møtedatoer for våren: 20. mars og 15. mai er satt som datoer for DS-møtene i vårhalvåret. Klokkeslett for begge møtene blir kl. 18.00, siden det blir holdt SMU-møter i forkant |

------------------------------------------------------- --------------------------------------------------------

Guro Herje Haga (leder) Arild Johnsen (referent)